|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27. decembrī** |  **Nr. GND/2024/823** |
|  |  **(protokols Nr.22; 74.p.)** |

**Par pašvaldības līdzfinansējumu biedrības “Sporta klubs “Lejasciems”” projektam “Veselības kalve”**

Gulbenes novada pašvaldībā 2024.gada 18.decembrī saņemts biedrības “Sporta klubs “Lejasciems””, reģ.nr. 40008188884, iesniegums (lietvedībā reģ.nr. GND/5.15.1/24/2670-S), kurā biedrība lūdz Gulbenes novada domei sniegt finansiālu atbalstu biedrības izstrādātajam projekta **“Veselības kalve”** realizēšanai 10% apmērā no kopējām attiecināmajām izmaksām, kas sastāda 3371,02 EUR (trīs tūkstoši trīs simti septiņdesmit viens *euro* divi centi).

 Biedrība “Sporta klubs “Lejasciems”” izstrādājusi un iesniegusi projektu “Veselības kalve”, biedrības “SATEKA” atklātajā projektu iesniegumu pieņemšanas 2.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences L19 “Darbību īstenošana saskaņā ar sabiedrības virzītas vietējās attīstības stratēģiju, tostarp sabiedrības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, rīcībā SLP1 “Gulbenes novada kopienu stiprināšana un sabiedrisko aktivitāšu dažādošana”.

Projekta mērķis ir izveidot multifunkcionālu vingrošanas – veselības nostiprināšanas telpu 54m2 platībā, kurai nav līdzvērtīgu iespēju visā Gulbenes novadā, brīvi pieejamu sev vēlamā laikā katru dienu (tumšajā laika periodā un brīvdienās), papildinot esošo sporta aktivitāšu trases dažādo iespēju piedāvājumu. Telpu plānots izmantot arī bērnu un jauniešu treniņu vajadzībām - iesildīšanās un atsildīšanās pirms un pēc fiziskām aktivitātēm, jo treniņi āra apstākļos notiek visu gadu. Ilgtermiņā šādas telpas neizveidošana veicina traumu rašanos risku gan tautas sporta cienītājiem, gan bērniem un jauniešiem.

2024.gada 14.novembrī biedrībā “SATEKA” pieņemts lēmums, ka biedrības “Sporta klubs “Lejasciems”” projekts “Veselības kalve” atbilst sabiedrības virzītas vietējās attīstības (turpmāk - SVVA) stratēģijai, projekts ir izpildījis SVVA stratēģijā noteiktos nosacījumus paaugstinātas atbalsta intensitātes saņemšanai biedrības “SATEKA” noteiktajos kritērijos paaugstinātas atbalsta intensitātes saņemšanai un projektam ir iespēja pretendēt Lauku atbalsta dienestā uz finansējumu 90% apmērā no kopējām attiecināmām izmaksām. Projekta kopējās attiecināmās izmaksas ir 33710,16 EUR (trīsdesmit trīs tūkstoši septiņi simti desmit *euro* sešpadsmit centi), tajā skaitā publiskais finansējums 30339,14 EUR (trīsdesmit tūkstoši trīs simti trīsdesmit deviņi *euro* četrpadsmit centi) apmērā. Biedrībai “Sporta klubs “Lejasciems”” nepieciešams 10% līdzfinansējums no kopējām attiecināmām izmaksām projekta realizācijai.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 7.punktu, kas nosaka, ka pašvaldībām autonomās funkcijas ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, atklāti balsojot: ar 12 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Mazūrs), "Pret" – nav, "Atturas" – 1 (Lāsma Gabdulļina), "Nepiedalās" – nav,Gulbenes novada pašvaldības dome NOLEMJ**:**

1. PIEŠĶIRT biedrības “Sporta klubs “Lejasciems”” projekta “Veselības kalve” īstenošanai **līdzfinansējumu 10 % apmērā** no attiecināmajām izmaksām jeb 3371,02 EUR (trīs tūkstoši trīs simti septiņdesmit viens *euro* divi centi) pēc projekta apstiprināšanas Lauku atbalsta dienestā.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis